pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.มอบของขวัญปีใหม่ดูแลสุขภาพคนไทยถิ่นทุรกันดารแล้วกว่า 390,000 คน
วันอังคารที่ 1 มกราคม 2562
สธ.มอบของขวัญปีใหม่ดูแลสุขภาพคนไทยถิ่นทุรกันดารแล้วกว่า 390,000 คน
กระทรวงสาธารณสุข ให้บริการหน่วยแพทย์เคลื่อนที่โครงการบูรณาการหน่วยแพทย์เคลื่อนที่ เพื่อดูแลประชาชน อุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์พระบรมราชินีนาถ ในรัชกาลที่ 9 และสมเด็จพระเจ้าอยู่หัว
กระทรวงสาธารณสุข ให้บริการหน่วยแพทย์เคลื่อนที่โครงการบูรณาการหน่วยแพทย์เคลื่อนที่ เพื่อดูแลประชาชน อุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์พระบรมราชินีนาถ ในรัชกาลที่ 9 และสมเด็จพระเจ้าอยู่หัว มอบบริการสุขภาพเป็นของขวัญปีใหม่ ประชาชนในพื้นที่ทุรกันดารห่างไกล 878 อําเภอทั่วประเทศและกรุงเทพมหานครช่วงที่ 1 วันที่ 11-24 ธันวาคม 2561 แล้วกว่า 390,000 ราย และจะจัดช่วงที่ 2 วันที่ 7-20 มกราคม 2562
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวว่า รัฐบาลได้มอบให้กระทรวงสาธารณสุข ประสานหน่วยงานภาครัฐและเอกชน จัดโครงการบูรณาการหน่วยแพทย์เคลื่อนที่ เพื่อดูแลประชาชนอุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์พระบรมราชินีนาถ ในรัชกาลที่ 9 และสมเด็จพระเจ้าอยู่หัว ออกให้บริการเป็นของขวัญปีใหม่คนไทยในพื้นที่ห่างไกลทุรกันดาร 878 อําเภอทั่วประเทศ และกรุงเทพมหานคร2 ช่วง ช่วงที่ 1 วันที่ 11-24 ธันวาคม 2561 และจะจัดช่วงที่ 2 วันที่ 7-20 มกราคม 2562 โดยให้บริการการแพทย์ขั้นพื้นฐาน ทันตกรรมเคลื่อนที่ ตรวจตา สุขภาพจิต แนะนําและฝึกอาชีพ รวมทั้งบริการอื่น ๆ ตามบริบทของพื้นที่
ผลการดําเนินงานช่วงที่ 1 ระหว่างวันที่ 11 - 24 ธันวาคม 2561 ข้อมูล ณ วันที่ 28 ธันวาคม 2561 ได้รับรายงานมีผู้มาใช้บริการหน่วยแพทย์เคลื่อนที่รวม 390,819 คน บริการแพทย์พื้นฐาน 105,279 ราย ส่งต่อเพื่อเข้ารับการรักษาจากผู้เชี่ยวชาญ 3,411 ราย บริการทันตกรรม 43,473 ราย ส่งต่อ 1,489 ราย บริการตรวจตา 39,170 ราย ส่งต่อ 2,081 ราย บริการด้านสุขภาพจิต 60,570 ราย ส่งต่อ 1,937 ราย แนะนําและฝึกอาชีพ ได้แก่ งานด้านบริการ เช่น เสริมสวย นวด เป็นต้น งานคหกรรม งานศิลปะประดิษฐ์ เย็บปักถักร้อย ดนตรี 51,416 ราย และกิจกรรมตามบริบทพื้นที่ อาทิ นวดแผนไทย/กายภาพบําบัด จําหน่ายสินค้าพื้นบ้าน/โอทอป กิจกรรมสันทนาการ ฉีดวัคซีน/ ทําหมันสัตว์เลี้ยง แจกพันธุ์ไม้ บริการตัดผม ซ่อมอุปกรณ์ไฟฟ้า 90,911 รายรวมทั้งประชาชนที่มารับบริการมีความพึงพอใจ เพราะได้รับการตรวจรักษาจากแพทย์ สะดวก ไม่ต้องรอคอยนาน ไม่ต้องเสียค่าใช้จ่ายและเสียเวลาเดินทางไปโรงพยาบาล เมื่อพบอาการผิดปกติมีระบบส่งต่อ และต้องการให้จัดหน่วยแพทย์ในลักษณะนี้บ่อย ๆ
“ขอให้ประชาชนดูแลสุขภาพ รับประทานอาหารที่มีประโยชน์ ออกกําลังกายอย่างสม่ําเสมอ และพักผ่อนให้เพียงพอ มีสุขภาพที่แข็งแรง มีความสุขตลอดปีและตลอดไป และขอเชิญชวนเข้ารับบริการต่าง ๆ ที่หน่วยแพทย์เคลื่อนที่ช่วงที่ 2 วันที่ 7-20 มกราคม 2562 ในพื้นที่ที่แต่ละจังหวัดกําหนด” ศาสตราจารย์คลินิก เกียรติคุณ นายแพทย์ปิยะสกลกล่าว
********************************* 1 มกราคม 2562
รัฐบาลไทย-ข่าวทำเนียบรัฐบาล-กระทรวงเกษตรฯ ดำเนินการขึ้นทะเบียนเกษตรกร โดยใช้ระบบวาดแปลงไปแล้ว 650,000 แปลง
วันอังคารที่ 10 มกราคม 2560
กระทรวงเกษตรฯ ดําเนินการขึ้นทะเบียนเกษตรกร โดยใช้ระบบวาดแปลงไปแล้ว 650,000 แปลง
กระทรวงเกษตรฯ ดําเนินการขึ้นทะเบียนเกษตรกร โดยใช้ระบบวาดแปลงไปแล้ว 650,000 แปลง พร้อมหนุนแผนปี 61 ให้แล้วเสร็จอีก 13 ล้านแปลงทั่วประเทศ หวังใช้สนับสนุนด้านการเกษตรให้เกิดประโยชน์สูงสุด
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยถึงผลการดําเนินงานการวาดแปลงตามระบบการขึ้นทะเบียนเกษตรกร ว่า จากที่กระทรวงเกษตรและสหกรณ์ได้มอบหมายให้กรมส่งเสริมการเกษตรขึ้นทะเบียนและปรับปรุงทะเบียนเกษตรกร โดยมีวัตถุประสงค์เพื่อให้ข้อมูลทะเบียนเกษตรกรมีความถูกต้อง เป็นปัจจุบัน มีการจัดเก็บข้อมูลพิกัดตําแหน่ง และผังแปลงของเกษตรกรให้สามารถทราบสถานภาพการใช้พื้นที่การเกษตร และพัฒนาระบบฐานข้อมูลทะเบียนเกษตรกรให้สามารถนํามาใช้ในการวางแผนการพัฒนาการเกษตรได้ มีการสรุปผลการดําเนินงานในปี 2559 ดําเนินการไปแล้ว 650,000 แปลง แบ่งเป็น การดําเนินงานของกรมส่งเสริมการเกษตร จํานวน 532,686 แปลง GISTDA จํานวน 104,858 แปลง และ NECTEC จํานวน 12,456 แปลง และมีเป้าหมายในการวาดแปลงให้แล้วเสร็จในปี 2561 จํานวน 13 ล้านแปลง ทั่วประเทศ เพื่อให้สามารถนําไปใช้ประโยชน์ด้านการเกษตรให้เร็วที่สุด ซึ่งฐานข้อมูลทั้งหมดจะครอบคลุมเกษตรกรผู้ปลูกพืช ทําไร่นาสวนผสม ทํานาเกลือ และเลี้ยงแมลงเศรษฐกิจ โดยเกษตรกรจะต้องเป็นผู้มาแจ้งขึ้นทะเบียน และปรับปรุงข้อมูลของตนเอง ซึ่งรวมไปถึงข้อมูลด้านพื้นที่ปลูกที่มีและไม่เอกสารสิทธิ์ และการประมาณการผลผลิตที่คาดว่าจะได้รับ เป็นต้น
นายสมชาย ชาญณรงค์กุล อธิบดีกรมส่งเสริมการเกษตร กล่าวเพิ่มเติมว่า การดําเนินงานขึ้นทะเบียนเกษตรกร เริ่มดําเนินการตั้งแต่ปี 2552 - 2556 มีการบันทึกข้อมูลทะเบียนเกษตรกร แต่ไม่มีระบบการวาดแปลง ต่อมาเมื่อปี 2557 ได้ใช้เครื่องจับพิกัดภูมิศาสตร์ GPS จัดเก็บพิกัดที่ตั้งแปลง และวัดขนาดพื้นที่เข้ามาสนับสนุนในการจัดเก็บข้อมูล โดยร่วมมือกับ GISTDA ในการใช้แผนที่ภาพถ่ายดาวเทียมมาค้นหาพิกัดและวาดผังแปลงด้วยโปรแกรม GISagro จากนั้นได้ร่วมมือกับ NECTEC ในการออกแบบ Application การขึ้นทะเบียนเกษตรกร พร้อมกับวาดผังแปลงด้วย Tablet ตลอดจนพัฒนาการใช้โปรแกรมสําเร็จรูป Qgis และใช้แผนที่ Google Map ในการค้นหาพิกัดและวาดผังแปลง
ทั้งนี้ หากระบบการขึ้นทะเบียนเกษตรกรดังกล่าวแล้วเสร็จสมบูรณ์ จะสามารถการนําไปใช้ประโยชน์ด้านการเกษตรได้หลายมิติ อาทิ การปรับเปลี่ยนการปลูกพืชให้เหมาะสมกับพื้นที่ การเตรียมความพร้อมในฤดูกาลผลิตใหม่ เป็นต้น โดยจะแสดงผลข้อมูลของเกษตรกร ตั้งแต่พิกัดแปลง จํานวนพื้นที่เพาะปลูก ข้อมูลการทําการเกษตร ตลอดจนการแสดงข้อมูลพื้นที่เพาะปลูกที่สอดคล้องกับ Agri – map เป็นต้น
***********************
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมประชุม “The High-Level Workshop of the World Economic Forum’s Digital ASEAN Initiative” ที่ สิงคโปร์
วันพุธที่ 2 พฤษภาคม 2561
รมว.ดิจิทัลฯ ร่วมประชุม “The High-Level Workshop of the World Economic Forum’s Digital ASEAN Initiative” ที่ สิงคโปร์
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เข้าร่วมการประชุม “The High-Level Workshop of the World Economic Forum’s Digital ASEAN Initiative” และการประชุมที่เกี่ยวข้อง ระหว่างวันที่ 25-26 เมษายน 2561 ณ สาธารณรัฐสิงคโปร์ ในฐานะคณะกรรมการกิจการดิจิทัลอาเซียน โดย World Economic Forum (WEF) จัดขึ้น เพื่อหารือแนวทางการพัฒนาภูมิภาคอาเซียน ในการนําไปสู่การพัฒนาระบบเศรษฐกิจดิจิทัล โดยที่ประชุมได้แบ่งกลุ่มย่อยเพื่อระดมความคิดเห็นในประเด็นที่เป็นอุปสรรค และแนวทางแก้ไขปัญหาที่เกี่ยวกับความมั่นคงปลอดภัยทางไซเบอร์ การส่งต่อข้อมูลระหว่างประเทศด้านพาณิชย์อิเล็กทรอนิกส์ การเข้าถึงเทคโนโลยีดิจิทัล และทรัพยากรมนุษย์ด้านดิจิทัล ในโอกาสนี้ ดร.พิเชฐฯ ยังได้เข้าเยี่ยมชมหน่วยงาน Cyber Security Agency of Singapore (CSA) ซึ่งเป็นองค์กรที่ดูแลด้านความมั่นคงปลอดภัยไซเบอร์ของสิงคโปร์ พร้อมทั้งได้หารือร่วมกับ Mr.David Koh ประธานเจ้าหน้าที่บริหารของ CSA เกี่ยวกับการจัดโครงสร้างความร่วมมือด้านความมั่นคงปลอดภัยไซเบอร์ระหว่างไทยและสิงคโปร์ รวมถึงอาเซียน นอกจากนี้ รมว.กระทรวงดิจิทัลฯ ของไทย ยังได้หารือระดับทวิภาคีกับ ดร.ยาคอบ อิบราฮิม รัฐมนตรีว่าการกระทรวงสื่อสารและสารสนเทศของสิงคโปร์ ในเรื่องการ ตระหนักถึงความสําคัญการขับเคลื่อนดิจิทัลของอาเซียน ความร่วมมือด้านความมั่นคงปลอดภัยไซเบอร์ และการส่งเสริมความร่วมมือภายใต้บันทึกความเข้าใจว่าด้วยความร่วมมือด้านไอซีทีระหว่างไทยและสิงคโปร์อย่างเป็นรูปธรรมด้วย
********************
รัฐบาลไทย-ข่าวทำเนียบรัฐบาล-พิธีทำบุญตักบาตรพระสงฆ์ ถวายพระราชกุศล แด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันเฉลิมพระชนมพรรษา วันชาติ และวันพ่อแห่งชาติ
วันอังคารที่ 5 ธันวาคม 2560
พิธีทําบุญตักบาตรพระสงฆ์ ถวายพระราชกุศล แด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันเฉลิมพระชนมพรรษา วันชาติ และวันพ่อแห่งชาติ
พิธีทําบุญตักบาตรพระสงฆ์ จํานวน 901 รูป ถวายพระราชกุศล แด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันเฉลิมพระชนมพรรษา วันชาติ และวันพ่อแห่งชาติ ณ ลานพระราชวังดุสิต
วันนี้ 5 ธันวาคม 2560 นายอุตตม สาวนายน รัฐมนตรีว่าการกระทรวงอุตสาหกรรม นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม นายอภิจิณ โชติกเสถียร รองปลัดกระทรวงอุตสาหกรรม และนายสุรพล ชามาตย์ หัวหน้าผู้ตรวจราชการกระทรวงอุตสาหกรรม ร่วมตักบาตรพระสงฆ์ จํานวน 901 รูป ถวายพระราชกุศล แด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวันคล้ายวันเฉลิมพระชนมพรรษา วันชาติ และวันพ่อแห่งชาติ โดยมีพล.อ.ประยุทธ์ จันทร์โอชา นายกรัฐมนตรี เป็นประธาน ณ ลานพระราชวังดุสิต
รัฐบาลไทย-ข่าวทำเนียบรัฐบาล-สถาบันพลาสติกร่วมสัมมนาในงาน InterPlas Thailand 2016ภายใต้ Plastics Forum ณ BITEC BANGKOK
วันอังคารที่ 23 สิงหาคม 2559
สถาบันพลาสติกร่วมสัมมนาในงาน InterPlas Thailand 2016ภายใต้ Plastics Forum ณ BITEC BANGKOK
สถาบันพลาสติกร่วมสัมมนาในงาน InterPlas Thailand 2016ภายใต้ Plastics Forum ณ BITEC BANGKOK
ผู้สนใจสามารถลงทะเบียนเข้าร่วมสัมมนา (ฟรี)
หัวข้อสัมมนา มีดังนี้
- วันที่ 8 กรกฎาคม 2559 Bio Plastics Session
"ทิศทางและอนาคตของอุตสาหกรรมพลาสติกชีวภาพ"
เวลา 08.30 - 12.00 น. ณ ห้องประชุม MR 215-217
- วันที่ 9 กรกฎาคม 2559 Rubber Session
"โครงการพัฒนาระบบฐานข้อมูลเชิงลึก อุตสาหกรรมผลิตภัณฑ์ยางและไม้ยางพารา"
เวลา 13.30 - 17.00 น. ณ ห้องประชุม MR 215-217
- วันที่ 10 กรกฎาคม 2559 Plastics for Medical
"โอกาสทางธุรกิจของน้ํายาและชุดตรวจ รวมถึงวัสดุสิ้นเปลืองทางการแพทย์"
เวลา 13.30 - 17.00 น. ณ ห้องประชุมในฮอลล์ 103
สอบถามข้อมูลเพิ่มเติม / ลงทะเบียน ได้ที่
ฝ่ายลูกค้าสัมพันธ์ 02 391 5340-43 ต่อ 421
E-mail : info@thaiplastics.org
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสวันครู ครั้งที่ 64 พุทธศักราช 2563
วันพฤหัสบดีที่ 16 มกราคม 2563
คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสวันครู ครั้งที่ 64 พุทธศักราช 2563
คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสวันครู ครั้งที่ 64 พุทธศักราช 2563 วันที่ 16 มกราคม 2563
สาร
พลเอก ประยุทธ์ จันทร์โอชา นายกรัฐมนตรี
เนื่องในโอกาสวันครู ครั้งที่ 64 พุทธศักราช 2563
วันที่ 16 มกราคม 2563
..............................
เนื่องในโอกาสวันครู วันที่ 16 มกราคม 2563 ได้เวียนมาบรรจบครบรอบอีกวาระหนึ่ง ผมขอส่งความระลึกถึงและความปรารถนาดีมายังครูและบุคลากรทางการศึกษาทั่วประเทศที่เป็นกําลังสําคัญในการขับเคลื่อนพัฒนาการศึกษาของชาติตลอดมา
“ครู” เป็นบุคลากรที่ทรงคุณค่าของชาติและมีบทบาทสําคัญในการพัฒนาเด็กและเยาวชนให้เป็นคนดี คนเก่ง มีคุณภาพและคุณธรรม ซึ่งจะเป็นรากฐานที่ดีในการดําเนินชีวิตในอนาคตในปีพุทธศักราช 2563 นี้ ผมได้มอบคําขวัญ “วันครู” ว่า “ครูไทย รักศิษย์ คิดพัฒนา” เพื่อให้ครูได้ตระหนักถึงความสําคัญของบทบาท หน้าที่ครูยุคใหม่ที่เป็นผู้นําการเรียนรู้ กระตุ้นและสร้างแรงบันดาลใจให้เด็กและเยาวชนเป็นนักคิดและนักพัฒนา เป็นผู้เติมเต็มความรู้และพัฒนาเด็กและเยาวชนให้มีความคิดสร้างสรรค์ มีประสบการณ์ต่าง ๆ ทั้งในด้านการศึกษาและการดําเนินชีวิต และจุดประกายให้เด็กและเยาวชนรู้จักคิดเป็น แก้ไขปัญหาได้ มีหลักคิดที่ถูกต้อง และมีความรับผิดชอบต่อชุมชน สังคมและประเทศชาติ ซึ่งจะทําให้เด็กและเยาวชนทุกคนเติบโตเป็นพลเมืองที่ดี มีคุณภาพและมีศักยภาพเหมาะสมสําหรับการดําเนินชีวิตในโลกศตวรรษที่ 21 ผมขอให้กําลังใจครูและบุคลาการทางการศึกษาทุกคนที่มุ่งมั่นในการทําหน้าที่ครูผู้ให้อย่างเข้มแข็ง และขอเชิดชูครูทุกคนที่ดํารงตนเป็นต้นแบบทางสังคมที่ดีให้แก่เด็กและเยาวชนตลอดมา
ในโอกาสนี้ ผมขออาราธนาคุณพระศรีรัตนตรัย และอํานาจสิ่งศักดิ์สิทธิ์ทั้งหลาย อีกทั้งเดชะพระบารมีแห่งองค์พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดดลบันดาลประทานพรให้ครูและบุคลกรทางการศึกษาทุกท่าน จงประสบแต่ความสุข ความเจริญมีสุขภาพกาย สุขภาพใจที่สมบูรณ์แข็งแรง มีความเจริญก้าวหน้าในหน้าที่ราชการ และสัมฤทธิ์ผลในสิ่งที่พึงปรารถนาทุกประการด้วยกัน
.................................
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ ลงพื้นที่ตรวจเยี่ยมและให้กำลังใจผู้ประกอบการ SME ผู้ผลิตก๋วยจั๊บญวนสำเร็จรูป จ.อุบลราชธานี
วันพฤหัสบดีที่ 15 กุมภาพันธ์ 2561
รัฐมนตรีช่วย ก.อุตฯ ลงพื้นที่ตรวจเยี่ยมและให้กําลังใจผู้ประกอบการ SME ผู้ผลิตก๋วยจั๊บญวนสําเร็จรูป จ.อุบลราชธานี
รัฐมนตรีช่วย ก.อุตฯ ลงพื้นที่ตรวจเยี่ยมและให้กําลังใจผู้ประกอบการ SME ผู้ผลิตก๋วยจั๊บญวนสําเร็จรูป จ.อุบลราชธานี
วันนี้ (15 กุมภาพันธ์ 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่ตรวจเยี่ยมและให้กําลังใจผู้ประกอบการ SME ผู้ผลิตก๋วยจั๊บญวนสําเร็จรูป ของบริษัท ก๋วยจั๊บญวนคุณอุ๊ จํากัด โดยมีนางเบญจมาพร เอกฉัตร์ ผู้ตวจราชการกระทรวงอุตสาหกรรม และผู้บริหารกระทรวงอุตสาหกรรม ร่วมตรวจเยี่ยม ณ อําเภอเมือง จังหวัดอุบลราชธานี
รัฐบาลไทย-ข่าวทำเนียบรัฐบาล-นายกฯ ห่วงใยผู้ประสบภัยถ้ำหลวงและภูเก็ต กำชับช่วยเหลืออย่างต่อเนื่อง ย้ำกรณีเรือล่มเน้นบูรณาการทุกหน่วยให้สำเร็จ มุ่งสร้างภาพลักษณ์การเป็นเจ้าบ้านที่ดี
วันเสาร์ที่ 7 กรกฎาคม 2561
นายกฯ ห่วงใยผู้ประสบภัยถ้ําหลวงและภูเก็ต กําชับช่วยเหลืออย่างต่อเนื่อง ย้ํากรณีเรือล่มเน้นบูรณาการทุกหน่วยให้สําเร็จ มุ่งสร้างภาพลักษณ์การเป็นเจ้าบ้านที่ดี
นายกฯ ห่วงใยผู้ประสบภัยถ้ําหลวงและภูเก็ต กําชับช่วยเหลืออย่างต่อเนื่อง ย้ํากรณีเรือล่มเน้นบูรณาการทุกหน่วยให้สําเร็จ มุ่งสร้างภาพลักษณ์การเป็นเจ้าบ้านที่ดี
วันนี้ (7 กรกฎคม 2561) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ติดตามการช่วยเหลือผู้ประสบภัยทั้งที่ถ้ําหลวง จ.เชียงราย และอุบัติเหตุเรือล่ม จ.ภูเก็ต อย่างต่อเนื่อง โดยในส่วนของการช่วยเหลือนักท่องเที่ยวที่ประสบภัยเรือล่มได้กําชับให้เจ้าหน้าที่ทุกฝ่ายดําเนินการจนกว่าจะพบผู้สูญหายทุกราย โดยคํานึงถึงการเป็นเจ้าบ้านที่ดีและความสัมพันธ์ที่แน่นแฟ้นเหมือนคนในครอบครัวเดียวกันระหว่างประเทศไทยและจีน
"นายกฯ เน้นย้ําเรื่องการบูรณาการความร่วมมือระหว่างหน่วยงานต่าง ๆ เพื่อสนับสนุนให้ภารกิจนี้สําเร็จลงด้วยดี และทําให้นานาประเทศเห็นว่าประเทศไทยมีการบริหารจัดการที่ดีตามมาตรฐานสากล"
นายกรัฐมนตรีรู้สึกเสียใจกับเหตุการณ์ที่เกิดขึ้นอย่างมาก เพราะมีผู้บาดเจ็บและผู้สูญเสียจํานวนมากโดยไม่คาดคิดมาก่อน โดยได้สั่งการให้สอบสวนหาสาเหตุของอุบัติเหตุด้วยความรัดกุมและเป็นไปตามมาตรฐาน เพื่อป้องกันปัญหาภายหลัง รวมทั้งการตรวจสอบการปฏิบัติของเจ้าหน้าที่ในพื้นที่ด้วยว่ามีความบกพร่องหรือไม่ ตลอดจนให้เตรียมจัดหาห้องเย็นรองรับการเก็บศพ และพิสูจน์เอกลักษณ์บุคคลต่อไป
นอกจากนี้ นายกรัฐมนตรีได้กล่าวถึงการช่วยเหลือตามระเบียบของทางราชการ โดยให้หน่วยที่เกี่ยวข้องไปพิจารณาว่าสามารถดําเนินการในเรื่องใดได้บ้าง โดยในเบื้องต้นได้รับรายงานว่า เจ้าของเรือที่ประสบภัยจะช่วยค้นหาผู้สูญหายที่ยังอยู่ในทะเล รวมทั้งดูแลอํานวยความสะดวกผู้บาดเจ็บและญาติผู้เสียชีวิตอย่างเต็มที่ ไม่ว่าจะเป็นค่ารักษาพยาบาล ค่าประกันภัยจากเหตุการบาดเจ็บและเสียชีวิต และการส่งศพกลับไปยังประเทศต้นทาง
------------------------------------------
รัฐบาลไทย-ข่าวทำเนียบรัฐบาล-รมว.ยุติธรรม รับหนังสือมูลนิธิเด็ก เยาวชน และครอบครัว และเครือข่ายปกป้องเด็กและเยาวชนฯ พร้อมประสานทำเรื่องขอสืบพยานก่อนฟ้องแก่พนักงานอัยการ เพื่อความรวดเร็ว กันมีการไกล่เกลี่ย และท
วันอังคารที่ 12 พฤษภาคม 2563
รมว.ยุติธรรม รับหนังสือมูลนิธิเด็ก เยาวชน และครอบครัว และเครือข่ายปกป้องเด็กและเยาวชนฯ พร้อมประสานทําเรื่องขอสืบพยานก่อนฟ้องแก่พนักงานอัยการ เพื่อความรวดเร็ว กันมีการไกล่เกลี่ย และท
รมว.ยุติธรรม รับหนังสือมูลนิธิเด็ก เยาวชน และครอบครัว และเครือข่ายปกป้องเด็กและเยาวชนฯ พร้อมประสานทําเรื่องขอสืบพยานก่อนฟ้องแก่พนักงานอัยการ เพื่อความรวดเร็ว กันมีการไกล่เกลี่ย และทําลายหลักฐาน
ในวันอังคารที่ ๑๒ พฤษภาคม ๒๕๖๓ เวลา ๑๔.๔๐ น. ณ ศูนย์ยุติธรรมสร้างสุข กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม และนายเรืองศักดิ์ สุวารี อธิบดีกรมคุ้มครองสิทธิและเสรีภาพ รับเรื่องจาก นางทิชา ณ นคร ผู้อํานวยการศูนย์ฝึกและอบรมเด็กและเยาวชน (ชาย) บ้านกาญจนาภิเษก และนายชูวิทย์ จันทรส เลขาธิการมูลนิธิเด็ก เยาวชน และครอบครัว และเครือข่ายปกป้องเด็กและเยาวชน ลดปัจจัยเสี่ยงทางสังคม เพื่อเรียกร้องให้กระทรวงยุติธรรม ช่วยเหลือนักเรียนหญิงชั้นมัธยมศึกษาปีที่ ๒ และ ๔ หลังถูกครูและรุ่นพี่ รวม ๗ คน ข่มขืน ที่จังหวัดมุกดาหาร เข้าสู่กระบวนการคุ้มครองพยานของกรมคุ้มครองสิทธิและเสรีภาพ ควบคู่กับการฟื้นฟูสภาพจิตใจ ให้ผู้เสียหายมั่นใจในกระบวนการยุติธรรม และเข้าถึงการเยียวยาจากกองทุนยุติธรรม
นายสมศักดิ์ฯ เปิดเผยว่า ยินดีให้ความร่วมมือ และเห็นด้วยว่าการเร่งให้ความช่วยเหลือผู้เสียหายเป็นเรื่องที่ดี โดยจะเริ่มจากการเยียวยาจิตใจผู้เสียหาย และญาติเป็นอันดับแรก นอกจากนี้ จะขอให้พนักงานสอบสวนประสานอัยการจังหวัดมุกดาหารให้ขอสืบพยานไว้ก่อนฟ้อง ซึ่งสามารถทําได้แต่เป็นอํานาจพิเศษของอัยการตามมาตรา ๒๓๗ ทวิ ตามประมวลกฏหมายอาญา เพราะคดีนี้จําเลยมีอิทธิพลต่อโจทย์ ซึ่งอาจเกิดการข่มขู่ และการทําแบบนี้เพื่อป้องกันไม่ให้มีการไกล่เกลี่ยยอมความกันในภายหลัง รวมทั้งไม่ให้มีการทําลายพยานหลักฐานด้วย
ด้านนางทิชาฯ กล่าวว่า ขอขอบคุณนายกรัฐมนตรีและรัฐมนตรีว่าการกระทรวงยุติธรรม ที่สนใจติดตามคดีนี้ ไม่อยากให้เรื่องแบบนี้เกิดในสังคมไทยอีก โดยกลุ่มผู้ต้องหา ได้มีการถ่ายคลิปไว้แบล็คเมล์ข่มขู่ผู้เสียหาย กรณีนี้ผู้เสียหายเป็นนักเรียนทั้งระดับมัธยมศึกษาต้น และมัธยมปลายแห่งหนึ่งในจังหวัดมุกดาหาร ล่าสุดผู้ต้องหาทั้งหมดได้รับการประกันตัวออกไป ทําให้น่าเป็นห่วงว่าผู้เสียหาย และครอบครัวจะถูกข่มขู่ คุกคามเอาชีวิต หรือเสียหายต่อรูปคดี เพราะเหตุการณ์ครั้งนี้มีผู้ก่อเหตุจํานวนมาก มีการกระทํากันเป็นกระบวนการมายาวนานเป็นปี อาจมีอิทธิพลมีอํานาจแฝงเข้ามาเกี่ยวข้อง จึงมายื่นหนังสือต่อรัฐมนตรีว่าการกระทรวงยุติธรรม เรียกร้องให้ผู้เสียหาย และครอบครัวเข้าสู่กระบวนการคุ้มครองพยาน ให้ผู้เสียหายที่มีอํานาจน้อยกว่ามั่นใจในกระบวนการยุติธรรม และเข้าถึงการเยียวยาจากกองทุนยุติธรรมเป็นการด่วน เด็กก็คือเด็ก ไม่อยากให้มองว่าเป็นเด็กไม่ดี เพราะตกเหยื่อของคนเลว ที่เป็นครู และรุ่นพี่ ต้องทําให้เด็กรู้สึกผ่อนคลาย ปลอดภัย และสังคมต้องไม่ปล่อยให้ผู้ใหญ่เหล่านี้ ที่กระทําเรื่องเลวร้ายเเบบนี้ แล้วยังลอยนวลอีกต่อไป
รัฐบาลไทย-ข่าวทำเนียบรัฐบาล-​นรม.และ รมว.กห.หารือทางไกล กับรมว.กห.สหรัฐอเมริกา ถึงความร่วมมือด้านความมั่นคงและการแก้ปัญหา COVID - 19
วันจันทร์ที่ 22 มิถุนายน 2563
​นรม.และ รมว.กห.หารือทางไกล กับรมว.กห.สหรัฐอเมริกา ถึงความร่วมมือด้านความมั่นคงและการแก้ปัญหา COVID - 19
พล.อ.ประยุทธ์ จันทร์โอชา นรม.และ รมว.กห. ได้หารือผ่านระบบโทรศัพท์ทางไกลกับ นาย Mark T. Esper (มาร์ค เอสเปอร์) รมว.กห.สหรัฐอเมริกา ณ ทําเนียบรัฐบาล
ทั้งสองฝ่ายได้กล่าวถึงความร่วมมือด้านความมั่นคงที่เข้มแข็งระหว่างกัน และความร่วมมือกันแก้ปัญหา COVID - 19 ที่ผ่านมา โดยอยู่ระหว่างพัฒนาวัคซีนร่วมกัน เพื่อประโยชน์ของทั้งสองประเทศและสังคมโลก พร้อมทั้งได้หารือร่วมกันถึง ความร่วมมือทางทหาร ด้านการฝึกศึกษาและด้านยุทโธปกรณ์ รวมทั้งการเสริมสร้างความร่วมมือด้านความมั่นคงทางทะเล และความร่วมมือในอนุภูมิภาคลุ่มน้ําโขง เพื่อประโยชน์และความมั่นคงของภูมิภาค
นาย Mark T. Esper ได้ชื่นชมและแสดงความยินดีกับความสําเร็จของไทยในการแก้ปัญหา COVID - 19 ที่ผ่านมาและขอบคุณชุดแพทย์ทหารไทยที่ปฏิบัติงานร่วมกันอย่างใกล้ชิด โดยสหรัฐฯพร้อมสนับสนุนไทยในการพัฒนากองทัพให้มีความเข้มแข็ง และมองว่าไทยมีบทบาทสําคัญในการเชื่อมต่อการแก้ปัญหาความมั่นคงของภูมิภาคโดยเฉพาะปัญหาทะเลจีนใต้ ขณะเดียวกันสหรัฐฯยินดีเข้ามาร่วมเสริมสร้างเสถียรภาพความมั่นคงในอนุภูมิภาคแม่น้ําโขงเพื่อผลประโยชน์ของภูมิภาคโดยรวม
พล.อ.ประยุทธ์’ ได้กล่าวแสดงความขอบคุณสหรัฐฯ ที่สนับสนุนไทยแก้ปัญหา COVID - 19 ผ่านสํานักงานเพื่อการพัฒนาระหว่างประเทศ ( USAID ) และช่วยเหลืออํานวยความสะดวกคนไทยกว่า 2,000 คนเดินทางกลับจากสหรัฐฯที่ผ่านมา ซึ่งไทยอยู่ระหว่างการพัฒนาวัคซีนและพร้อมทํางานร่วมกันอย่างใกล้ชิด พร้อมทั้งขอให้กําลังใจรัฐบาล บุคลากรทางการแพทย์และประชาชนสหรัฐฯให้สามารถผ่านความท้าทายที่ยากลําบากและกลับมาเข้มแข็งโดยเร็ว สําหรับความมั่นคงทางทะเล ไทยพร้อมดํารงบทบาทสะพานเชื่อมระหว่างคู่พิพาทในทะเลจีนใต้ และยินดีสนับสนุนสหรัฐฯเสริมสร้างความร่วมมือในอนุภูมิภาคแม่น้ําโขงอย่างสร้างสรรค์ ผ่านกลไกที่มีอยู่ร่วมกัน
รัฐบาลไทย-ข่าวทำเนียบรัฐบาล-ก.วิทย์ฯ ลงนาม MOU ร่วมกับฟิลิปปินส์ มุ่งส่งเสริมความร่วมมือด้านวิทยาศาสตร์และเทคโนโลยีระหว่างสองประเทศ
วันพุธที่ 29 มีนาคม 2560
ก.วิทย์ฯ ลงนาม MOU ร่วมกับฟิลิปปินส์ มุ่งส่งเสริมความร่วมมือด้านวิทยาศาสตร์และเทคโนโลยีระหว่างสองประเทศ
ก.วิทย์ฯ ลงนาม MOU ร่วมกับฟิลิปปินส์ มุ่งส่งเสริมความร่วมมือด้านวิทยาศาสตร์และเทคโนโลยีระหว่างสองประเทศ
เมื่อวันที่ 21 มีนาคม 2560 / ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี เซ็นสัญญาการจัดทําความตกลงระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐฟิลิปปินส์ว่าด้วยความร่วมมือด้านวิทยาศาสตร์และเทคโนโลยี กับ Mr. Fortunato Dela Pena รัฐมนตรีว่าการกระทรวงวิทยาศาสตร์และเทคโนโลยีแห่งฟิลิปปินส์ โดยมี พอเอกประยุทธ์ จันทร์โอชา นายกรัฐมนตรี ร่วมเป็นสักขีพยาน ณ ตึกสันติไมตรี ทําเนียบรัฐบาล
สําหรับการจัดทําความตกลงระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐฟิลิปปินส์ว่าด้วยความร่วมมือด้านวิทยาศาสตร์และเทคโนโลยี จัดทําขึ้นเพื่อส่งเสริมความร่วมมือด้านวิทยาศาสตร์และเทคโนโลยีระหว่างสองประเทศในมิติของความสนใจร่วมกัน โดยมีรูปแบบของความร่วมมือดังนี้ การวิจัยและพัฒนาร่วม การแลกเปลี่ยนนักวิทยาศาสตร์ ผู้เชี่ยวชาญ และผู้แทนองค์การด้านการศึกษา วิจัย อุตสาหกรรมและการค้าที่สนใจความร่วมมือด้านวิทยาศาสตร์และเทคโนโลยี การแลกเปลี่ยนข้อมูลและเอกสารวิชาการ และการจัดประชุมและสัมมนาทวิภาคีในสาขาที่มีความสนใจร่วมกัน
โดยมีหน่วยประสานงานหลัก ฝ่ายไทยคือกระทรวงวิทยาศาสตร์และเทคโนโลยี และฝ่ายฟิลิปปินส์คือ Department of Science and Technology ซึ่งตัวแทนของทั้งสองฝ่ายจะพบกันเมื่อจําเป็น เพื่อหารือโครงการและเห็นชอบสาขาและข้อกําหนดของความร่วมมือด้านวิทยาศาสตร์และเทคโนโลยี เพื่อให้ประเด็นที่เห็นพ้องบรรลุเป้าหมาย รวมทั้งหารือประเด็นอื่นที่เกี่ยวข้องกับความตกลงฉบับนี้
ทั้งนี้ความตกลงฉบับนี้จะมีผลใช้บังคับในวันที่ได้มีการแจ้งเป็นลายลักษณ์อักษรโดยคู่ภาคีฝ่ายหนึ่งฝ่ายใดโดยผ่านช่องทางทางการทูต ระบุว่าข้อกําหนดภายในประเทศสําหรับการมีผลบังคับใช้ได้ดําเนินการเสร็จสิ้นแล้ว ความตกลงจะมีผลใช้บังคับเป็นระยะเวลาห้าปี และจะยังคงมีผลต่อไป เว้นเสียแต่สิ้นสุดโดยรัฐบาลฝ่ายหนึ่งฝ่ายใดแจ้งเป็นลายลักษณ์อักษรเป็นเวลาหกเดือนล่วงหน้า
รัฐบาลไทย-ข่าวทำเนียบรัฐบาล-ลงสู่แปลง สู้ภัยแล้ง รมช.มนัญญาหนุนพืชใช้น้ำน้อยผลักดันเกษตรปลอดภัย
วันจันทร์ที่ 24 กุมภาพันธ์ 2563
ลงสู่แปลง สู้ภัยแล้ง รมช.มนัญญาหนุนพืชใช้น้ําน้อยผลักดันเกษตรปลอดภัย
ลงสู่แปลง สู้ภัยแล้ง รมช.มนัญญาหนุนพืชใช้น้ําน้อยผลักดันเกษตรปลอดภัย กลุ่มสหกรณ์การเกษตรบ้านแฮด ขอนแก่น
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ และคณะลงพื้นที่ตรวจเยี่ยมแปลงปลูกผักปลอดภัยจากสารเคมีของกลุ่มสหกรณ์การเกษตรบ้านแฮด ณ อําเภอบ้านเฮด จังหวัดขอนแก่น
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวว่าตามที่นโยบายของรัฐบาล โดยการดําเนินงานของกระทรวงเกษตรและสหกรณ์ มุ่งหวังให้เกษตรกร และผู้บริโภคได้อุปโภคบริโภค สินค้าที่ปลอดภัยมีคุณภาพ ทั้งนี้ขบวนการผลิต ตั้งแต่ต้นน้ํา กลางน้ํา และปลายน้ํา ต้องมีมาตรฐานและปลอดภัย ยกตัวอย่างการปลูกพืชผักอินทรีย์ ดินที่ปลูก น้ําที่ใช้ หากปราศจากสารเคมี เกษตรกรที่ปลูกพืชผักย่อมไม่ได้รับสารพิษ ผู้บริโภคก็ปลอดภัย ห่างจากโรคภัยไข้เจ็บ
"สําหรับอําเภอบ้านแฮด มีสหกรณ์การเกษตรบ้านแฮด จํากัด มีสมาชิกทั้งหมด 458 ราย และเป็นสหกรณ์หลักระดับอําเภอ ซึ่งสหกรณ์ได้รับการกํากับดูแล และสนับสนุนจากกรมส่งเสริมสหกรณ์ โดยสํานักงานสหกรณ์จังหวัดขอนแก่น ได้เข้าแนะนําส่งเสริมสหกรณ์ให้มีความเข้มแข็งในด้านต่าง ๆ เช่น ด้านการบริหารจัดการ ด้านการเข้าถึงแหล่งเงินทุน ซึ่งสหกรณ์การเกษตรบ้านแฮด จํากัด ได้ รับเงินกู้ยืมจากกองทุนพัฒนาสหกรณ์ในโครงการพิเศษ ในอัตราดอกเบี้ยร้อยละ 1 เพื่อส่งเสริมอาชีพแก่สมาชิก สหกรณ์ที่ประสบปัญหาภัยแล้ง จํานวน 1,000,000 บาท มีสมาชิกได้รับประโยชน์จากโครงการ 33 ราย และยังได้รับเงินกู้ยืมจากกองทุนสงเคราะห์เกษตรกร โครงการสนับสนุนเงินทุนเพื่อสร้างระบบน้ําในไร่นาของสมาชิกสถาบันเกษตรกร ในระยะที่ 1 จํานวน 750,000 บาท มีสมาชิกที่ขุดเจาะบ่อบาดาล 10 ราย และขุดสระน้ําเพื่อเก็บกักน้ํา 5 ราย รวมทั้งสิ้น 15 ราย จากการประเมินผลโครงการพบว่า สมาชิกมีความพึงพอใจ และได้ใช้ประโยชน์จากการสร้างแหล่งน้ําเพื่อสร้างอาชีพและสร้างรายได้ให้กับครัวเรือน โดยปัจจุบันกรมส่งเสริมการเกษตร ได้ให้ความรู้และแนะนําพืชใช้น้ําน้อยที่สามารถปลูกได้ในฤดูแล้ง อาทิเช่น คะน้า มะระจีน เห็ดฟาง กวางตุ้ง และแตงกวา เป็นต้น "รมช.กล่าว
ทั้งนี้กระทรวงสาธารณสุข ร่วมมือกับ กระทรวงเกษตรและสหกรณ์ ได้ประกาศนโยบายให้ โรงพยาบาลในสังกัดกระทรวงสาธารณสุข ดําเนินการจัดหา ผัก ผลไม้ปลอดภัย ปรุงอาหารให้ผู้ป่วยรับประทานโดยการรับซื้อผัก ผลไม้ที่ปลอดสารพิษ จากกลุ่มเกษตรกร ที่ไม่ได้ใช้สารเคมีป้องกันกําจัดศัตรูพืชโดยตรง หรือให้โรงพยาบาลรณรงค์ปลูกผักสวนครัวเพื่อใช้ในกากรปรุงอาหารให้ผู้ป่วยรับประทาน โดยที่ทางเกษตรและสหกรณ์ในพื้นที่จะเป็นผู้พิจารณาคัดสรร ก็สามารถนําไปจําหน่ายให้โรงพยาบาลในพื้นที่ประกอบอาหารให้ผู้ป่วย หรือจําหน่ายให้ผู้มารับบริการที่โรงพยาบาล เป็นการรณรงค์สร้างจิตสํานึกให้หันมาบริโภคผัก ผลไม้ อาหารปลอดภัย ปลอดสารพิษ และสร้างรายได้ให้คนในชุมชนอย่างยั่งยืนต่อไป
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871